गोदान दिल्ली, 28 सेप्तेम्बरः बलिउडनि मुंदांखा फावखुंगुर देबानन्दनि जोनोम सानआव बिथांजों सोमोन्दो गोनां मोनसे मख'जाथाव सल'आ सावरायजादों । देबानन्दआ सम सम गोदान गोदान महरफोरखौ सावथुन मुलुगआव ब्रेक होनायनि थाखाय मुंदांखामोन। बिथाङा जेब्ला सिम थांनानै थादों अब्लासिम माबेबा नङा माबेबा सावथुनफोराव फाव खालामबाय थादोंमोन । देबानन्दआ गोरलैयैनो माखासे सावथुन स्टारफोरनि केरियारखौ गोजौसिम दैखांहरदों। देबानन्दनि थाखायनो नन्दा, शत्रुघन सिन्हा, जीनत अमान आरो आरडी बर्मनजों लोगोसे माखासे मुंदांखा फावगिरिफोरा जाफुंसारनायनि सिरियाव सौहैदों आरो बिसोरो मोनफ्रोमबो जौसांआव बिखौ मानिबोदोंबो।